b'\n_START_ARTICLE_\nJe Ne Sais Pas Pourquoi\n_START_SECTION_\nInformacije o pesmi\n_START_PARAGRAPH_\nPesem\xc2\xa0\xc2\xbbJe Ne Sais Pas Pourquoi\xc2\xab\xc2\xa0so na za\xc4\x8detku nameravali izdati samo kot A-stran pesmi\xc2\xa0\xc2\xbbMade in Heaven\xc2\xab. Pesem\xc2\xa0\xc2\xbbJe Ne Sais Pas Pourquoi\xc2\xab\xc2\xa0so potem, ko je uspe\xc5\xa1no debitirala na nekaj glasbenih lestvicah, nameravali zelo promovirati, a kasneje so se bolj osredoto\xc4\x8dili na promocijo pesmi\xc2\xa0\xc2\xbbMade in Heaven\xc2\xab; ta promocijska taktika je bila precej podobna promociji singlov\xc2\xa0\xc2\xbbWhen I Fall In Love\xc2\xab/\xc2\xbbMy Arms Keep Missing You\xc2\xab\xc2\xa0Ricka Astleyja. Pesem\xc2\xa0\xc2\xbbJe Ne Sais Pas Pourquoi\xc2\xab\xc2\xa0je kasneje tudi preko albuma Kylie, ki je bil izredno uspe\xc5\xa1en; ob izidu albuma so se odlo\xc4\x8dili, da bodo tudi to pesem izdali kot singl._NEWLINE_Pesem\xc2\xa0\xc2\xbbMade in Heaven\xc2\xab\xc2\xa0so kasneje izdali kot B-stran singla, in tudi to je napisala in producirala skupina Stock, Aitken & Waterman. Kasneje so posneli \xc5\xa1e nekaj remixov pesmi in videospot, ki je bil najprej vklju\xc4\x8den na kompilacijo skupine Stock, Aitken & Waterman, The Hit Factory Volume 3, kasneje pa \xc5\xa1e na kompilacijo Kylie Minogue, Greatest Hits 1987-1997. V videospotu vseskozi nastopa le Kylie Minogue, ki, obkro\xc5\xbeena s svetlimi lu\xc4\x8di, ple\xc5\xa1e pred modrim ekranom, na katerem se vrtijo drugi posnetki. S pesmijo\xc2\xa0\xc2\xbbMade in Heaven\xc2\xab\xc2\xa0je Kylie Minogue nastopila tudi pred kraljico materjo na prireditvi Royal Variety. Pesem\xc2\xa0\xc2\xbbJe Ne Sais Pas Pourquoi\xc2\xab\xc2\xa0je bila najuspe\xc5\xa1nej\xc5\xa1a na \xc5\xa0vedskem, kjer je v prvem tednu od izida prodala 16.912 izvodov.\n_START_SECTION_\nVideospot\n_START_PARAGRAPH_\nVideospot za pesem naj bi se dogajal v Parizu v \xc5\xa1tiridesetih ali petdesetih letih prej\xc5\xa1njega stoletja. Kylie Minogue na za\xc4\x8detku stoji na de\xc5\xbeju, kjer \xc4\x8daka na svojega fanta, a se nazadnje odpravi do kavarne. Njeni lasje plapolajo v vetru in oble\xc4\x8dena je v modro obleko. V zadnjem prizoru, \xc4\x8drno belem, se pojavi v obleki s cvetli\xc4\x8dnim vzorcem in na ulici ple\xc5\xa1e z neznanim mo\xc5\xa1kim.'